
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1895 

14 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός ύψους της κρατικής επιχορήγησης 

του Ο.Ε.Δ.Β. για το οικον. έτος 2007. 1 

Ίδρυση Εργαστηρίου Στατιστικής στο Τμήμα Στα¬ 
τιστικής και Ασφαλιστικής Επιστήμης του Πανε¬ 
πιστημίου Πειραιώς και καθορισμός του εσωτε¬ 
ρικού του κανονισμού. 2 

Μεταφορά θέσεων εκπαιδευτικού προσωπικού. 3 

Έγκριση συμβάσεων μίσθωσης έργου στο Κέντρο 

Παιδικής Μέριμνας Δήμου Μοσχάτου. 4 

Ανάκληση της υπ’ αριθμ. Γ/5080/ΝΝ 80315/ν. 1892/1990/ 
16.12.1998 απόφασης ανάκλησης επένδυσης της εται¬ 
ρείας «ΚΛΙΜΑΤΙΣΤΙΚΑ ΒΟΡΕΙΟΥ ΕΛΛΑΔΟΣ Α.Ε.». 5 

Ανάκληση της υπ’ αριθμ. ΙΕ/7846/ΝΝ 80653/ 
ν. 1892/1990/26.11.1998 απόφασης ανάκλησης επέν¬ 
δυσης της εταιρείας «ΕΝΔΥΣΗ Α.Ε.». 6 


Τροποποίηση της υπ’ αριθμ. ΔΙΣΑΔΕ/562/Π09/4/63/ 
Ε/2.2.2006 απόφασης του Γενικού Γραμματέα Πε¬ 
ριφέρειας Δυτικής Ελλάδος όπως τροποποιήθηκε, 
περί υπαγωγής της εταιρείας «ΚΩΖΑΤ ΕΛΛΗΝΙΚΗ 
ΒΙΟΜΗΧΑΝΙΑ ΤΡΟΦΙΜΩΝ Α.Β.Ε.Ε.» στις διατάξεις 

του ν. 3299/2004. 7 

Μετατροπή της αμιγούς δημοτικής Επιχείρησης με 
την επωνυμία «Δημοτική Επιχείρηση Πολιτιστικής 
Ανάπτυξης Πανοράματος» σε κοινωφελή επιχεί¬ 
ρηση του άρθρου 254 του ν. 3463/2006 με την 
επωνυμία «Κοινωφελής Επιχείρηση Δήμου Πανο¬ 


ράματος» Νομού Θεσσαλονίκης. 8 

Καθιέρωση υπερωριακής με αμοιβή εργασίας για τον 
Ποιοτικό και Ποσοτικό Έλεγχο Νωπών και Μετα¬ 
ποιημένων Γεωργικών Προϊόντων Φυτικής Προέ¬ 
λευσης για το Β' Εξάμηνο 2007. 9 

Υπερωριακή απασχόληση σπερματεγχύτη υπαλλή¬ 
λου της Δ/νσης Κτηνιατρικής Καστοριάς για το 

έτος 2007. 10 

Συγκρότηση συνεργείου υπερωριακής απασχόλησης 
για τον ποιοτικό και ποσοτικό έλεγχο νωπών και 
μεταποιημένων γεωργικών προϊόντων. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 27889/26.6.2007 
περίληψη δημοσίευσης για την υπαγωγή επένδυ¬ 


σης της Εταιρείας «ΞΕΝΟΔΟΧΕΙΑΚΕΣ ΚΑΙ ΤΟΥΡΙ¬ 
ΣΤΙΚΕΣ ΕΠΙΧΕΙΡΗΣΕΙΣ» με δ.τ. «ΡΕΟΥΜΝΟ Α.Ε.».. 12 
Διόρθωση σφάλματος στην υπ’ αριθμ. 27887/26.6.2007 
περίληψη δημοσίευσης για την υπαγωγή επένδυ¬ 
σης της Εταιρείας «ΞΕΝΟΔΟΧΕΙΑΚΕΣ ΚΑΙ ΤΟΥΡΙ¬ 
ΣΤΙΚΕΣ ΕΠΙΧΕΙΡΗΣΕΙΣ» με δ.τ. «ΡΕΘΥΜΝΟ Α.Ε.».. 13 
Διόρθωση σφάλματος στην απόφαση χορήγησης 
εκλογικού επιδόματος στο αστυνομικό, πυρο¬ 
σβεστικό, πολιτικό προσωπικό, στους Συνορια¬ 
κούς Φύλακες και στους Ειδικούς φρουρούς του 


Υπουργείου Δημόσιας Τάξης. 14 

Α ΠΟΦΑΣΕΙ Σ 

Αριθμ. 100350/ΙΒ/256 (1) 


Ανακαθορισμός ύψους της κρατικής επιχορήγησης 
του Ο.Ε.Δ.Β. για το οικον. έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον ν. 2362/1995 για το «Δημόσιο Λογιστικό». 

2. Τον α.ν. 585/1968 «Περί καταργήσεως διατάξεων 
καθοριζουσών τα κατώτατα όρια επιχορηγήσεων εκ 
του Κρατικού Προϋπολογισμού προς Νομικά Πρόσωπα 
Δημοσίου και Ιδιωτικού Δικαίου, Οργανισμούς και Ιδρύ¬ 
ματα» (Φ.Ε.Κ. 225/Α/1968). 

3. Τις διατάξεις του α.ν. 952/1937 «περί ιδρύσεως Ορ¬ 
γανισμού για την Έκδοση Βιβλίων» και τις διατάξεις 
του ν.δ. 749/1970 «περί Διδακτικών Βιβλίων». 

4. Τ ις διατάξεις του άρθρ. 33 του ν. 1566/1985 « Δομή 
και λειτουργία της Α/θμιας και Β/θμιας Εκπ/σης και 
άλλες διατάξεις» 

5. Το π.δ. 353/1997 «Διατήρηση από το ΥΠ.Ε.Π.Θ. της 
εποπτείας Νομικών Προσώπων Δημοσίου Δικαίου» 

6. Τον τακτικό προϋπολογισμό του οικονομικού έτους 
2007. 

7. Την υπ’ αριθμ. 7871/1Β/19/23.1.2007 ( ΦΕΚ 140/5.2.2007 
τ. Β') απόφαση καθορισμού της κρατικής επιχορήγησης 
του Ο.Ε.Δ.Β. για το οικον. έτος 2007. 

8. Την υπ’ αριθμ. 2/52068/0023/243/30.8.2007 απόφαση 
του Γ ενικού Λογιστηρίου του Κράτους με την οποία 
έγινε μεταφορά πιστώσεων ποσού 1.200.000,00 € στον 
Κ.Α.Ε. 2436 του Φ.19-210 σε ποσοστό διάθεσης 90%. 

10. Το γεγονός ότι από τις διατάξεις της απόφασης 
αυτής προκαλείται κατ’ ανώτατο όριο δαπάνη σε βάρος 
του Προϋπολογισμού του ΥΠΕΠΘ για το οικονομικό έτος 
2007 ύψους 25.800.000,00 €. 

9. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/14.10.2005) απόφαση καθορισμού αρμοδιοτήτων 
των Υφυπουργών Οικονομίας και Οικονομικών, αποφα¬ 
σίζουμε: 

Ανακαθορίζουμε την κρατική επιχορήγηση προς τον 
Οργανισμό Εκδόσεως Διδακτικών Βιβλίων (Ο.Ε.Δ.Β.) 
για το οικον. έτος 2007, στο ύψος των κονδυλίων των 
εγγεγραμμένων στον προϋπολογισμό του οικονομικού 
έτους 2007 πιστώσεων ( ΚΑΕ 2436, των Ειδικών Φορέων 
19-140,19-210,19-220) από 1.300.000,00 €, 8.900.000,00 € 
και 14.400.000,00 € αντίστοιχα στο ποσό 1.300.000,00 
€, 10.100.000,00 € και 14.400.000,00 € αντίστοιχα, όπως 
αυτά προσδιορίζονται κάθε φορά από τα ποσοστά διά¬ 
θεσης του Υπουργού Οικονομίας και Οικονομικών. 

Για την ανωτέρω δαπάνη έχουν εγγράφει πιστώσεις 
ύψους 25.800.000,00 € στον τακτικό προϋπολογισμό 
του ΥΠΕΠΘ οικονομικού έτους 2007 στον ΚΑΕ 2436 των 
Ειδικών Φορέων 19-140,19-210 και 19-220 του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. 99962/Β1 (2) 

Ίδρυση Εργαστηρίου Στατιστικής στο Τμήμα Στατιστι¬ 
κής και Ασφαλιστικής Επιστήμης του Πανεπιστημί¬ 
ου Πειραιώς και καθορισμός του εσωτερικού του 
κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως το πρώτο εδάφιο της παρ. αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 
β) του άρθρου 4, παρ. 1, εδ.γ του ν. 2083/1992 «Εκσυγ¬ 
χρονισμός της Ανώτατης Εκπαίδευσης» (Α' 159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (Α' 98), 
δ) της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και του Υπουργού Εθνικής Παιδεί¬ 
ας και Θρησκευμάτων «Καθορισμός αρμοδιοτήτων των 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608), 

ε) της υπ’ αριθμ. 37930/ΔΙΟΕ 1264/14.10.2005 κοινής από¬ 
φασης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 


τροποποιήθηκε με την υπ’ αριθμ. 5733/ΔΙΟΕ 179/13.2.2006 
(Β' 204) όμοια απόφαση. 

2. Τη σύμφωνη γνώμη της Γ ενικής Συνέλευσης του 
Τμήματος Στατιστικής και Ασφαλιστικής Επιστήμης του 
Πανεπιστημίου Πειραιώς (συνεδρίαση 12η/5.2.2007), 

5. Το γεγονός ότι από την εφαρμογή των διατάξεων 
της παρούσης απόφασης προκαλείται ετήσια δαπάνη 
ύψους 3.000 ΕΥΡΩ περίπου, η οποία για το τρέχον 
έτος περιορίζεται στο ποσό των 750 ΕΥΡΩ περίπου 
και θα βαρύνει τον προϋπολογισμό Πανεπιστημίου 
Πειραιώς (ΚΑΕ 4121). Κατά την επόμενη πενταετία 
η δαπάνη των λειτουργικών εξόδων αναμένεται να 
εξοικονομηθεί κατά ένα μέρος της από ίδιους πόρους 
του εργαστηρίου κατά τα προβλεπόμενα στο άρθρο 
6 της παρούσης απόφασης κατά δε το υπόλοιπο μέ¬ 
ρος αυτής, θα καλύπτεται από τις πιστώσεις που θα 
εγγράφονται στον προϋπολογισμό του Πανεπιστημίου, 
χωρίς αύξηση της κρατικής επιχορήγησης προς αυτό. 
Επίσης, προκαλείται ενδεχόμενη δαπάνη σε βάρος του 
ανωτέρω προϋπολογισμού, από την κάλυψη εξόδων 
οργάνωσης συμποσίων, συνεδρίων και άλλων επιστη¬ 
μονικών εκδηλώσεων από το Εργαστήριο Στατιστικής. 
Η εν λόγω δαπάνη, το ύψος της οποίας εξαρτάται από 
πραγματικά γεγονότα, θα καλύπτεται από τις πιστώ¬ 
σεις που διατίθενται στο εν λόγω εργαστήριο από το 
Πανεπιστήμιο, αποφασίζουμε: 

Άρθρο 1 
Ίδρυση 

Ιδρύεται στο Τμήμα Στατιστικής και Ασφαλιστικής 
Επιστήμης του Πανεπιστημίου Πειραιώς «Εργαστήριο 
Στατιστικής» το οποίο καλύπτει διδακτικές και ερευ¬ 
νητικές ανάγκες στα αντικείμενα της Στατιστικής και 
Ανάλυσης Δεδομένων. 

Άρθρο 2 
Σκοπός 

Το εργαστήριο έχει ως σκοπό: 
α. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τ μήματος Στατιστικής και Ασφαλιστικής Επιστήμης του 
Πανεπιστημίου Πειραιώς, καθώς και άλλων τμημάτων 
του Πανεπιστημίου, σε θέματα που εμπίπτουν στα αντι¬ 
κείμενα δραστηριότητας του εργαστηρίου όπως αυτά 
προσδιορίζονται στο άρθρο 1 της παρούσης. 
β. Την παραγωγή έντυπου και ηλεκτρονικού υλικού, 
γ. Την παραγωγή, απόκτηση και διάδοση τεχνογνωσί¬ 
ας σε σύγχρονα θέματα της Επιστήμης της Στατιστικής 
σε σχέση με τις ανάγκες ενός Τμήματος Στατιστικής 
και Ασφαλιστικής Επιστήμης. 

δ. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλλο¬ 
δαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

ε. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων και την πρόσκληση ελλή- 
νων και ξένων αναγνωρισμένων επιστημόνων. 

στ. Την παροχή υπηρεσιών κατά τα προβλεπόμενα 
στο π.δ. 159/1984 (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Στατιστικής και Ασφαλιστικής Επιστήμης του Πανε¬ 
πιστημίου Πειραιώς που το γνωστικό αντικείμενο της 
θέσης που κατέχουν έχει άμεση σχέση ή συνάφεια με 
αντικείμενα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς 
και από μέλη του λοιπού επιστημονικού προσωπικού 
που τοποθετούνται στο εργαστήριο σύμφωνα με τις 
κείμενες διατάξεις. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Στατιστικής και Ασφαλιστικής Επιστήμης του Πανεπι¬ 
στημίου Πειραιώς που ορίζεται με τη διαδικασία του 
άρθρου 28 παρ. 22 του ν. 2083/1992. 

2. Ο διευθυντής του εργαστηρίου ασκεί τις αρμο¬ 
διότητες που ορίζονται στο άρθρο 7 του ν. 1268/1982 
μεταξύ των οποίων περιλαμβάνονται ο συντονισμός του 
διδακτικού (προπτυχιακού - μεταπτυχιακού) και ερευ¬ 
νητικού έργου του εργαστηρίου, η υποβολή στη Γενική 
Συνέλευση του Τμήματος του ετήσιου προγράμματος 
λειτουργίας του εργαστηρίου και η μέριμνα για την 
τήρησή του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστηρί¬ 
ου, η εισήγηση στη Γ ενική Συνέλευση του Τ μήματος για 
τον ορισμό των υπευθύνων για τα αναλώσιμα υλικά και 
τον κινητό εξοπλισμό, η υποβολή στη Γ ενική Συνέλευση 
του Τμήματος του ετήσιου απολογισμού των δραστη¬ 
ριοτήτων, καθώς και η υπογραφή κάθε εγγράφου που 
σχετίζεται με το εργαστήριο. 

Αρθρο 5 

Εγκατάσταση-Λειτουργία 

1. Το εργαστήριο εγκαθίσταται σε χώρο που παραχω- 
ρείται από το Πανεπιστήμιο σε αυτό για τη διεξαγωγή 
του έργου του, και ειδικότερα για την εγκατάσταση των 
οργάνων και του λοιπού εξοπλισμού που είναι αναγκαίος 
για τη διενέργεια των εργαστηριακών ασκήσεων και των 
ερευνητικών προγραμμάτων. Το εργαστήριο λειτουργεί 
κατά τις εργάσιμες ημέρες και ώρες, σύμφωνα με τον 
εσωτερικό κανονισμό λειτουργίας του Πανεπιστημίου 
Πειραιώς. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του εξοπλισμού του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 


εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις πιστώσεις που διατίθενται στο Τμήμα Στατι¬ 
στικής και Ασφαλιστικής Επιστήμης του Πανεπιστημίου 
Πειραιώς με τη διαδικασία του άρθρου 4 παρ. 1ε του 
ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πειραιώς για τους 
σκοπούς του εργαστηρίου και 

στ. Από κάθε άλλη νόμιμη πηγή. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. Με απόφαση 
του διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή 
κρίνεται απαραίτητο. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Σεπτεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 99929/Δ4 (3) 

Μεταφορά θέσεων εκπαιδευτικού προσωπικού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 6, παρ. 1 του ν. 2817/2000 «Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (Α' 78). 

β) του άρθρου 90 του π.δ/τος υπ’ αριθμ. 63/2005 «Κυ¬ 
βέρνηση και Κυβερνητικά Όργανα» (Α' 98). 

2 Το π.δ/γμα υπ’ αριθμ. 81/2002 « Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α'57). 

3. Το π.δ/γμα υπ’ αριθμ. 103/2004 «Περιορισμός της 
συναρμοδιότητας του Υπουργού Εσωτερικών Δημόσιας 
Διοίκησης και Αποκέντρωσης κατά την έκδοση διοικη¬ 
τικών πράξεων» (Α' 70). 

4. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 1432), 
όπως ισχύει. 

5. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Μεταφέρουμε δώδεκα (12) οργανικές θέσεις εκπαι¬ 
δευτικού προσωπικού από τον κλάδο ΠΕ 70 Δασκάλων 
στον κλάδο ΠΕ11 Φυσικής Αγωγής Πρωτοβάθμιας Εκπαί¬ 
δευσης για το σχολικό έτος 2007-2008 για την κάλυψη 
των ήδη διορισθέντων Εκπαιδευτικών του κλάδου ΠΕ11 
Φυσικής Αγωγής κατά το σχολικό έτος 2007-2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Σεπτεμβρίου 2007 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 

-♦- 

Αριθμ. 34156 (4) 

Έγκριση συμβάσεων μίσθωσης έργου στο Κέντρο Παι¬ 
δικής Μέριμνας Δήμου Μοσχάτου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την από 28.3.2007 απαιτούμενη βεβαίωση του δι¬ 
κηγόρου Μπιζάνη, σύμφωνα με την οποία πρόκειται για 
γνήσιες συμβάσεις έργου που δεν υποκρύπτουν εξαρ¬ 
τημένη εργασία. 

4. Την υπ’ αριθμ. 25907+20003/2007 εισηγητική μας 
έκθεση. 

5. Το υπ’ αριθμ. 49021/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/440/ 
16832/13.8.2007 απόφαση της επιτροπής του άρθρου 2 
παρ. 1 της ΠΥΣ 33/2006 και την υπ’ αριθμ. 46303/2007 
απόφαση κατανομής του Υφυπουργού ΕΣ.Δ.Δ.Α. με την 
οποία εγκρίθηκαν συμβάσεις μίσθωσης έργου για ένα 
έτος, υπό την απαραίτητη προϋπόθεση τήρησης των δι¬ 
ατάξεων του αρ. 6 του ν. 2527/1997 που ορίζουν μεταξύ 
άλλων ότι το προς ανάθεση έργο δεν πρέπει να ανάγεται 
στα συνήθη καθήκοντα των υπαλλήλων των οικείων φο¬ 
ρέων, αποφασίζουμε: 


Εγκρίνουμε την σύναψη συμβάσεων μίσθωσης έργου με 
(3) άτομα για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 13/2007 απόφαση 
του Διοικητικού Συμβουλίου του Κ.Π.Μ. Δήμου Μοσχάτου 
και υπό την απαραίτητη προϋπόθεση τήρησης των δι¬ 
ατάξεων του αρ. 6 του ν. 2527/1997 ως εξής: 

1. βρεφονηπιοκόμος ΤΕ με ποσό αμοιβής 15.000 
ευρώ 

2. βοηθοί βρεφονηπιοκόμοι ΔΕ με ποσό αμοιβής 15.000 
ευρώ έκαστος. 

Η δαπάνη που προκαλείται θα βαρύνει τον προϋπολο¬ 
γισμού του εν λόγω φορέα, στον οποίο έχει προβλεφθεί 
σχετική πίστωση. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2007 

Ο Γενικός Γραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

(5) 

Ανάκληση της υπ’ αριθμ. Γ/5080/ΝΝ 80315/ν. 1892/1990/ 

16.12.1998 απόφασης ανάκλησης επένδυσης της εται¬ 
ρείας «ΚΛΙΜΑΤΙΣΤΙΚΑ ΒΟΡΕΙΟΥ ΕΛΛΑΔΟΣ Α.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. ΙΕ/5732/ΝΝ 80315/ν. 1892/1990/10.9.2007 
απόφαση του Γ ενικού Γ ραμματέα Περιφέρειας Ανατο¬ 
λικής Μακεδονίας - Θράκης ανακαλείται η υπ’ αριθμ. 
Γ/5080/ΝΝ 80315/ν. 1892/1990/16.12.1998 απόφαση ανάκλη¬ 
σης επένδυσης της εταιρείας «ΚΛΙΜΑΤΙΣΤΙΚΑ ΒΟΡΕΙΟΥ 
ΕΛΛΑΔΟΣ ΑΕ» η οποία με την υπ’ αριθμ. ΙΕ/2598/ΝΝ 
80315/ν. 1892/90/26.10.1994 απόφαση του Γενικού Γραμ¬ 
ματέα Περιφέρειας Α.Μ.Θ. υπάγεται στις διατάξεις του 
ν. 1892/1990 για την ίδρυση μονάδας παραγωγής κλιμα¬ 
τιστικών μηχανών στη ΒΙ.ΠΕ. Αλεξανδρούπολης του Ν. 
Έβρου συνολικού κόστους 493.200.000 δρχ. 

Ημερομηνία γνωμοδότησης της Επιτροπής 20.8.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Προϊστάμενος Διεύθυνσης 

ΑΘΑΝΑΣΙΟΣ ΠΑΝΔΡΕΥΜΕΝΟΣ 

-♦- 

( 6 ) 

Ανάκληση της υπ’ αριθμ. ΙΕ/7846/ΝΝ 80653/ν. 1892/1990/ 

26.11.1998 απόφασης ανάκλησης επένδυσης της εται¬ 
ρείας «ΕΝΔΥΣΗ Α.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. ΙΕ/5731/ΝΝ 80653/ν. 1892/1990/10.9.2007 
απόφαση του Γενικού Γραμματέα Περιφέρειας Ανατο¬ 
λικής Μακεδονίας - Θράκης ανακαλείται η υπ’ αριθμ. 
ΙΕ/7846/ΝΝ 80653/ν. 1892/1990/26.11.1998 απόφαση ανά¬ 
κλησης επένδυσης της εταιρείας «ΕΝΔΥΣΗ ΑΕ» η οποία 
με την υπ’ αριθμ. ΙΕ/3328/ΝΝ 80653/ν. 1892/1990/21.11.1995 

απόφαση του Γενικού Γραμματέα Περιφέρειας Α.Μ.Θ. 
υπάγεται στις διατάξεις του ν. 1892/1990 για τη μετε¬ 
γκατάσταση μονάδας παραγωγής ενδυμάτων στη ΒΙ.ΠΕ. 
Αλεξανδρούπολης του Ν. Έβρου συνολικού κόστους 
209.000.000 δρχ. 

Ημερομηνία γνωμοδότησης της Επιτροπής 20.8.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Προϊστάμενος Διεύθυνσης 
ΑΘΑΝΑΣΙΟΣ ΠΑΝΔΡΕΥΜΕΝΟΣ 

-♦- 

(7) 

Τροποποίηση της υπ’ αριθμ. ΔΙΣΑΔΕ/562/Π09/4/63/Ε/ 
2.2.2006 απόφασης του Γενικού Γραμματέα Περιφέ¬ 
ρειας Δυτικής Ελλάδος όπως τροποποιήθηκε, περί 
υπαγωγής της εταιρείας «ΚΩΖΑΤ ΕΛΛΗΝΙΚΗ ΒΙΟ¬ 
ΜΗΧΑΝΙΑ ΤΡΟΦΙΜΩΝ Α.Β.Ε.Ε.» στις διατάξεις του 
ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Με την υπ’ αριθμ. ΔΙΣΑΔΕ/4317/Π 09/4/63/Ε/13.9.20 07 
απόφαση του Γενικού Γραμματέα Περιφέρειας Δυτι¬ 
κής Ελλάδος, τροποποιείται η απόφαση ΔΙΣΑΔΕ/562/ 
Π09/4/63/Ε/2.2.2006 όμοια όπως τροποποιήθηκε, με 
την οποία εγκρίθηκε η υπαγωγή στις διατάξεις του 
ν. 3299/2004, της εταιρείας «ΚΩΖΑΤ ΕΛΛΗΝΙΚΗ ΒΙΟΜΗ¬ 
ΧΑΝΙΑ ΤΡΟΦΙΜΩΝ Α.Β.Ε.Ε.», για την ενίσχυση επενδυ¬ 
τικού σχεδίου της με το κίνητρο της επιχορήγησης 
και της επιδότησης χρηματοδοτικής μίσθωσης, που 
αναφέρεται στην επέκταση και εκσυγχρονισμό μονά¬ 
δας παραγωγής τουρσιών, στο Δήμο Τραγανού του 
Ν. Ηλείας. 

Το ενισχυόμενο κόστος του επενδυτικού σχεδίου ορί¬ 
στηκε στο συνολικό ποσό των 1.037.737,00 ευρώ, που 
αναλύεται α) σε συνολικό κόστος επιχορηγούμενων 
δαπανών ποσού 996.737,00 ευρώ και με επιχορήγηση 
συνολικού ύψους 448.531,65 ευρώ δηλαδή ποσοστό 45% 
της παραγωγικής επιχορηγούμενης δαπάνης και β) σε 
συνολικό κόστος δαπανών με επιδότηση χρηματοδοτι¬ 
κής μίσθωσης ποσού 41.000,00 ευρώ και με επιδότηση 
χρηματοδοτικής μίσθωσης σε ποσοστό 45% των δαπα¬ 
νών με επιδότηση χρηματοδοτικής μίσθωσης. 

Ομόφωνη γνωμοδότηση της Περιφερειακής Γνωμο- 
δοτικής Επιτροπής της 11.7.2007 (πρακτικά 36ης Συνε¬ 
δρίασης). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γενικός Γραμματέας Περιφέρειας 
ΣΠΥΡΟΣ ΣΠΥΡΙΔΩΝ 

-♦- 

Αριθμ. 25701 (8) 

Μετατροπή της αμιγούς δημοτικής Επιχείρησης με την 
επωνυμία «Δημοτική Επιχείρηση Πολιτιστικής Ανά¬ 
πτυξης Πανοράματος» σε κοινωφελή επιχείρηση του 
άρθρου 254 του ν. 3463/2006 με την επωνυμία «Κοι¬ 
νωφελής Επιχείρηση Δήμου Πανοράματος» Νομού 
Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις: 

α) Των άρθρων 252, 254 και 269 του ν. 3463/2006 


(ΦΕΚ 114/Α/8.6.2006) «Κύρωση του Κώδικα Δήμων και 
Κοινοτήτων». 

β) Τις διατάξεις της παρ. 10 του άρθρου 6 του 
ν. 2503/1997 (ΦΕΚ 107 Α') «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

γ) Τις διατάξεις της παρ. 3 του άρθρου 90 του π.δ. 63/2005 
(ΦΕΚ 98 Α'): Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα που αφορούν τον έλεγχο 
των δαπανών που προκαλούν οι κανονιστικές διοικητικές 
πράξεις. 

2) Την υπ’ αριθμ. 1092/13.1.1993 απόφαση του Νομάρχη 
Θεσσαλονίκης που δημοσιεύθηκε στο ΦΕΚ 28/Β'/17.1.1993 
και αφορούσε τη σύσταση αμιγούς επιχείρησης με την 
επωνυμία «Κοινοτική Επιχείρηση Πολιτιστικής Ανάπτυ¬ 
ξης Πανοράματος (Κ.Ε.Π.Α.Π.)», όπως τροποποιήθηκε με 
τις αποφάσεις, υπ’ αριθμ. 42558/22.9.1995 (Φ.Ε.Κ. 843/ 
Β/5.10.1995) του Περιφερειακού Διευθυντή Ν. Θεσσα¬ 
λονίκης και μετονομάσθηκε σε «Δημοτική Επιχείρηση 
Πολιτιστικής Ανάπτυξης Πανοράματος (Δ.Ε.Π.Α.Π.)», υπ’ 
αριθμ. 31128/17.9.1998 (Φ.Ε.Κ. 1025/Β/1.10.1998), υπ’ αριθμ. 
6.357/26.4.1999 (Φ.Ε.Κ. 455/Β/26.4.1999) και υπ’ αριθμ. 
1.312/16.2.2001 (Φ.Ε.Κ. 291/Β/21.3.2001) αποφάσεις του Γε¬ 
νικού Γραμματέα Περιφέρειας Κεντρικής Μακεδονίας. 

3) Την υπ’ αριθμ. 183/2007 απόφαση του δημοτικού 
συμβουλίου Πανοράματος που αφορά τη σύσταση της 
ανωτέρω Επιχείρησης. 

4) Τη σχετική οικονομοτεχνική μελέτη που αφορά τη 
μετατροπή της αμιγούς δημοτικής Επιχείρησης με την 
επωνυμία «Δημοτική Επιχείρηση Πολιτιστικής Ανάπτυξης 
Πανοράματος (Δ.Ε.Π.Α.Π.)» σε «Κοινωφελή Επιχείρηση 
Δήμου Πανοράματος», η οποία εγκρίθηκε με την υπ’ 
αριθ. 182/2007 απόφαση του δημοτικού συμβουλίου Πα¬ 
νοράματος, αποφασίζουμε: 

1. Την προσαρμογή των καταστατικών σκοπών της 
αμιγούς δημοτικής Επιχείρησης με την επωνυμία «Δη¬ 
μοτική Επιχείρηση Πολιτιστικής Ανάπτυξης Πανοράμα¬ 
τος (Δ.Ε.Π.Α.Π.)» σύμφωνα με το άρθρο 269 του νόμου 
3463/2006, προς τις προβλέψεις του άρθρου 254 του 
ίδιου νόμου και μετατροπή της σε κοινωφελή επιχεί¬ 
ρηση με την επωνυμία «Κοινωφελής Επιχείρηση Δήμου 
Πανοράματος». 

2. Σκοποί της κοινωφελούς Επιχείρησης είναι: 

α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς: 

αΐ. Κοινωνικής προστασίας και αλληλεγγύης και συ¬ 
γκεκριμένα: 

- Η εφαρμογή πολιτικών και η συμμετοχή σε δρά¬ 
σεις που αποσκοπούν στην υποστήριξη και κοινωνική 
φροντίδα της βρεφικής και παιδικής ηλικίας και της 
τρίτης ηλικίας, με τη λειτουργία παιδικών και βρεφο¬ 
νηπιακών σταθμών, βρεφοκομείων, κέντρων ημερήσιας 
φροντίδας, ψυχαγωγίας και αναψυχής ηλικιωμένων, 
κ.λπ. και τη μελέτη και εφαρμογή σχετικών κοινωνικών 
προγραμμάτων. 

- Η εφαρμογή πολιτικών και η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας, όπως δημιουργία δημοτικών ιατρείων, κέντρων 
αγωγής υγείας, υποστήριξης και αποκατάστασης ατό¬ 
μων με αναπηρία, κέντρων ψυχικής υγείας, συμβουλευ¬ 
τικής στήριξης των θυμάτων ενδοοικογενειακής βίας 

και βίας κατά συνοικούντων προσώπων και κέντρων 
πρόληψης κατά εξαρτησιογόνων ουσιών. 

- Η μέριμνα για τη στήριξη των οικονομικά αδύνατων 
δημοτών. 

- Η εφαρμογή προγραμμάτων και πρωτοβουλιών για 
την πρόληψη της παραβατικότητας στην περιφέρειά 
τους, με τη δημιουργία Τοπικών Συμβουλίων Πρόληψης 
παραβατικότητας. 

- Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 
τοπικής κοινωνίας. 

- Η προώθηση και ανάπτυξη του εθελοντισμού και 
της κοινωνικής αλληλεγγύης με τη δημιουργία τοπικού 
δικτύου κοινωνικής αλληλεγγύης, εθελοντικών οργανώ¬ 
σεων και ομάδων εθελοντών που θα δραστηριοποιού¬ 
νται για την επίτευξη των στόχων και την υποβοήθηση 
του έργου της κοινωνικής προστασίας και αλληλεγγύης 
του Δήμου. 

α2. Παιδείας, πολιτισμού και αθλητισμού, και συγκε¬ 
κριμένα: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. 

- Η λειτουργία πάρκων κυκλοφοριακής αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη λειτουργία 
δημοτικού κινηματογράφου, θεατρικών εργαστηρίων, φι¬ 
λαρμονικών και σχολών διδασκαλίας μουσικής, σχολών 
χορού, ζωγραφικής, γλυπτικής κ.λπ., καθώς και η μελέτη 
και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 

- Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

α3. Περιβάλλοντος και συγκεκριμένα: 

- Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

- Η προστασία και διαχείριση των υδάτινων πόρων, 
η προστασία του εδάφους και η καταπολέμηση της 
ρύπανσης στην περιφέρειά τους. 

- Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών, ιδίως σε περιοχές που 
έχουν δασικό χαρακτήρα. 

β) Η οργάνωση δημοτικής συγκοινωνίας σύμφω¬ 
να με όσα ορίζουν σχετικά τα άρθρα 75 και 83 του 
ν. 3463/2006. 

γ) Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής. 


δ) Η ανάπτυξη πολιτικών προώθησης της απασχόλη¬ 
σης και συγκεκριμένα: 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

- Προώθηση και ενίσχυση της επιχειρηματικότητας 
με την ίδρυση και λειτουργία Κέντρων Επαγγελματικού 
Προσανατολισμού. 

- Συμβολή στην απορρόφηση του εργατικού δυναμικού 
της περιοχής τους με την ανάπτυξη συμβουλευτικών 
δράσεων που παρέχονται δωρεάν προς τους ανέργους, 
με στόχο την υποστήριξη και την ενθάρρυνσή τους για 
την εξεύρεση απασχόλησης, καθώς και στην προώθηση 
ίσων ευκαιριών πρόσβασης στην αγορά εργασίας. 

ε) Η έκδοση τοπικού ενημερωτικού περιοδικού του Δή¬ 
μου καθώς και εκδόσεων προβολής τοπικής ιστορίας. 

3. Η χρονική διάρκεια της Επιχείρησης ορίζεται σε 
50 χρόνια από την ημέρα δημοσίευσης της συστατικής 
πράξης της στην Εφημερίδα της Κυβερνήσεως. 

4. Έδρα της Επιχείρησης είναι η πόλη του Πανορά¬ 
ματος. 

5. Πόροι της Επιχείρησης είναι: 

α. Η χρηματοδότηση του Δήμου Πανοράματος για 
τις δραστηριότητες και τις παρεχόμενες από αυτήν 
υπηρεσίες με βάση τις διατάξεις του άρθρου 259 του 
ν. 3463/2006. 

β. Οι πόροι από τη συμμετοχή της σε επιδοτούμε¬ 
να προγράμματα της Ευρωπαϊκής Ένωσης και εθνικών 
φορέων. 

γ. Δωρεές, κληροδοτήματα, ενισχύσεις από νομικά 
πρόσωπα του δημοσίου ή ιδιωτικού τομέα και από φυ¬ 
σικά πρόσωπα. 

δ. Η παροχή υπηρεσιών προς τρίτους σχετικούς με 
τους καταστατικούς σκοπούς. 

ε. Πρόσοδοι από περιουσιακά της στοιχεία. 

6. Η επιχείρηση διοικείται από Διοικητικό Συμβούλιο, 
το οποίο αποτελείται από επτά (7) μέλη, τα οποία ορί¬ 
ζονται μαζί με τους αναπληρωτές τους από το Δημοτικό 
Συμβούλιο Πανοράματος. Από τα μέλη αυτά τέσσερις 
(4) είναι αιρετοί εκπρόσωποι του Δήμου εκ των οποίων 
ο ένας θα προέρχεται από τη μειοψηφία. Δύο (2) είναι 
δημότες ή κάτοικοι του Δήμου με ανάλογη πείρα ή 
γνώσεις σχετικές με το αντικείμενο της Επιχείρησης. 
Ένας (1) είναι εκπρόσωπος των εργαζομένων στην επι¬ 
χείρηση, αν αυτή απασχολεί περισσότερους από είκο¬ 
σι (20) εργαζόμενους, υποδεικνυόμενος από τη γενική 
συνέλευση αυτών (στην περίπτωση αυτή οι δημότες ή 
κάτοικοι θα μειώνονται σε έναν), και ένας (1) είναι εκ¬ 
πρόσωπος κοινωνικού φορέα της περιοχής, ειδικότερα 
του Πολιτιστικού Συλλόγου Πολιτισμού και Μουσικής 
Πανοράματος. 

7. Το κεφάλαιο της Επιχείρησης ανέρχεται στο ποσό 
των 36.683,79 € (όσο ήταν το κεφάλαιο της Δ.Ε.Π.Α.Π.). 

8. Η επιχείρηση μπορεί να λυθεί πριν την πάροδο της 
διάρκειάς της με απόφαση του δημοτικού ή κοινοτι¬ 
κού συμβουλίου, η οποία λαμβάνεται με την απόλυτη 
πλειοψηφία του συνόλου των μελών του και πράξη 
του Γενικού Γραμματέα της Περιφέρειας που δημο¬ 
σιεύεται στην Εφημερίδα της Κυβερνήσεως. Με την 
ίδια διαδικασία λύεται η επιχείρηση υποχρεωτικά, εάν 

καταστεί ανενεργός για χρονικό διάστημα άνω των δύο 
(2) ετών. Τη λύση της Επιχείρησης ακολουθεί η εκκα¬ 
θάριση αυτής. Μετά την εκκαθάριση της Επιχείρησης, 
όσα περιουσιακά στοιχεία απομένουν περιέρχονται 
στο Δήμο Πανοράματος. Η εκκαθάριση γίνεται από 
ορκωτούς ελεγκτές που ορίζονται από το δημοτικό 
συμβούλιο Πανοράματος. 

9. Από τη δημοσίευση της απόφασης αυτής στην 
Εφημερίδα της Κυβερνήσεως η Κοινωφελής Επιχείρηση 
Δήμου Πανοράματος, υποκαθίσταται αυτοδικαίως και 
χωρίς καμία άλλη διατύπωση, σε όλα εν γένει τα δικαι¬ 
ώματα και τις υποχρεώσεις της Δημοτικής Επιχείρησης 
Πολιτιστικής Ανάπτυξης Πανοράματος (Δ.Ε.Π.Α.Π.), εξο- 
μοιούμενη με καθολικό διάδοχο. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Πανοράματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Σεπτεμβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 3365 (9) 

Καθιέρωση υπερωριακής με αμοιβή εργασίας για τον 
Ποιοτικό και Ποσοτικό Έλεγχο Νωπών και Μεταποι¬ 
ημένων Γεωργικών Προϊόντων Φυτικής Προέλευσης 
για το Β' Εξάμηνο 2007. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 που 
δημοσιεύθηκε στο ΦΕΚ 297/τ. Α723.12.2003. 

2. Τις διατάξεις του άρθρου 10 του ν. 2736/1999 «Διε- 
παγγελματικές οργανώσεις και ρύθμιση θεμάτων αρ¬ 
μοδιότητας Υπ. Γεωργίας». 

3. Τον υπ’ αριθμ. 2738/9.9.1999 νόμο, άρθρο 25 παρ. 
7 που δημοσιεύθηκε στο υπ’ αριθμ. 180/Α/9.9.1999 ΦΕΚ 
συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορ. χρόνου και άλλες 
διατάξεις. 

4. Την υπ’ αριθμ. 314122/23.8.2007 απόφαση Υπουργεί¬ 
ου Αγροτικής Ανάπτυξης και Τροφίμων για καθιέρωση 
Υπερωριακής απασχόλησης στους ασχολούμενους στον 
Ποιοτικό Έλεγχο. 

5. Την εφαρμογή των Νέων Μισθολογικών ρυθμίσεων 
έτους 2007 (ν. 3554/2007). 

6. Τις ανάγκες της Υπηρεσίας μας για τον Ποιοτικό 
και Ποσοτικό Έλεγχο των νωπών και μεταποιημένων 
γεωργικών προϊόντων, αποφασίζουμε: 

Την καθιέρωση Υπερωριακής με αμοιβή εργασίας για 
το Β' εξάμηνο 2007 για την κάλυψη των πιο πάνω ανα¬ 
γκών και για τους παρακάτω υπαλλήλους της Δ/νσης 
Γεωργικής Ανάπτυξης Πρέβεζας ως εξής: 

ΠΟΙΟΤΙΚΟΣ ΕΛΕΓΧΟΣ ΝΩΠΩΝ ΚΑΙ ΜΕΤΑΠΟΙΗΜΕΝΩΝ 
ΓΕΩΡΓΙΚΩΝ ΠΡΟΪΟΝΤΩΝ ΦΥΤΙΚΗΣ ΠΡΟΕΛΕΥΣΗΣ 

Σε τέσσερις (4) Γεωπόνους: 1) μέχρι 230 ώρες για 
απογευματινή εργασία 

2) μέχρι 50 ώρες για Κυριακές, εξαιρέσιμες και νυ¬ 
χτερινές. 

Η δαπάνη για την πληρωμή της υπερωριακής εργασίας 
ανέρχεται μέχρι το ποσό των 2.000,00 ευρώ περίπου 


και θα καλυφθεί από πιστώσεις του Κ.Τ.Γ. και Δασών 
του Υπουργείου Αγροτικής Ανάπτυξης και Τροφίμων 
μέχρι του ποσού της κατανεμημένης πίστωσης και έχει 
εγγράφει στον ΕΦ. 291. 

Ο αριθμός των ωρών κατά μήνα και κατά υπάλληλο 
Γεωπόνο θα καθοριστεί με σχετική απόφαση του Δ/ντή 
Γ εωργικής Ανάπτυξης Πρέβεζας, σύμφωνα με τις ανά¬ 
γκες τις Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 3 Σεπτεμβρίου 2007 

Ο Νομάρχης 
ΒΑΣΙΛΕΙΟΣ ΙΩΑΝΝΟΥ 

-♦- 

Αριθμ. ΔΚ/4955 (10) 

Υπερωριακή απασχόληση σπερματεγχύτη υπαλλήλου 
της Δ/νσης Κτηνιατρικής Καστοριάς για το έτος 
2007. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003, (ΦΕΚ 
297/Α'). 

2. Τις διατάξεις της παρ. 10 του άρθρου 12 του ν. 2503/1997, 
(ΦΕΚ 107/Α'). 

3. Τ ις διατάξεις της παρ. 7 του άρθρου 25 του ν. 2738/1999, 
(ΦΕΚ 180/Α'). 

4. Την υπ’ αριθμ. 1459/23.5.2006 απόφαση Νομάρχη 
Καστοριάς «Μεταβίβαση Αρμοδιοτήτων στη Γενική 
Γραμματέα» (ΦΕΚ 714/14.6.2006 (τ. Ν.Π.Δ.Δ.). 

5. Την ανάγκη υπερωριακής απασχόλησης κατά τις 
εργάσιμες ημέρες του υπαλλήλου (σπερματεγχύτη) της 
Νομαρχιακής Αυτοδιοίκησης Καστοριάς, που υπηρετεί 
στη Δ/νση Κτηνιατρικής. 

6. Τ ις εγγεγραμμένες πιστώσεις στο προϋπολογισμό 
της Νομαρχιακής Αυτοδιοίκησης Καστοριάς, οικονομι¬ 
κού έτους 2007 φορέα 072 Κ.Α.Ε. 0511 ύψους 800 ευρώ, 
αποφασίζουμε: 

1. Την υπερωριακή απασχόληση, του υπαλλήλου Ηλι- 
άδη Κωνσταντίνου Σπερματεγχύτη της Δ/νσης Κτη¬ 
νιατρικής Καστοριάς, για αντιμετώπιση επειγουσών 
υπηρεσιακών αναγκών όπως: κάλυψη των ενεργειών, 
που απαιτείται προς διασφάλιση της Τεχνητής Σπερμα¬ 
τέγχυσης των αγελάδων και Συγχρονισμού του οίστρου 
των αιγοπροβάτων. 

2. Η υπερωριακή εργασία, θα πραγματοποιηθεί κατά 
τις απογευματινές ώρες κάθε εργάσιμης ημέρας από 
ώρα 15:00 έως και ώρα 20:00. 

3. Η μηνιαία υπερωριακή απασχόληση θα είναι 15 ώρες 
για τον μήνα Σεπτέμβριο και από 35 ώρες για τους 
μήνες Οκτώβριο Νοέμβριο και Δεκέμβριο 2007. (Σύνολο 
ωρών 120). 

Η σχολική δαπάνη ανέρχεται κατ’ εκτίμηση σε 800 
ευρώ και θα καλυφθεί από το φορέα 072 Κ.Α.Ε. 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 10 Σεπτεμβρίου 2007 

Με εντολή Νομάρχη 
Η Γ ενική Γ ραμματέας 
ΜΑΡΙΑ ΑΝΤΩΝΙΟΥ 

Αριθμ. 06/8530 (11) 

Συγκρότηση συνεργείου υπερωριακής απασχόλησης για 
τον ποιοτικό και ποσοτικό έλεγχο νωπών και μετα¬ 
ποιημένων γεωργικών προϊόντων. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 25 παρ. 7 του ν. 2738/9.9.1999 
(ΦΕΚ 180) περί ανάγκης υπερωριακής απασχόλησης και 
καθιέρωσης εργασίας με αμοιβή. 

2. Τ ις διατάξεις του άρθρου 16 του ν. 3205/2003 σχε¬ 
τικά με την υπερωριακή εργασία. 

3. Τις διατάξεις του άρθρου 10 του ν. 2732/30.7.1999 (ΦΕΚ 
154 Α') σχετικά με την απασχόληση των γεωπόνων κατά 
τις Κυριακές και τις ημέρες αργίας και νυχτερινές ώρες. 

4. Την υπ’ αριθμ. 314122/23.8.2007 απόφαση του Γενικού 
Γραμματέα του Υπουργείου Αγροτικής Ανάπτυξης και 
Τροφίμων περί καταβολής υπερωριών στους υπαλλή¬ 
λους των Ν.Α. που ασχολούνται με τον ποιοτικό έλεγχο 
των νωπών και μεταποιημένων γεωργικών προϊόντων. 

5. Τ ις ανάγκες τις υπηρεσίας μας, αποφασίζουμε: 

Συγκροτούμε συνεργείο υπερωριακής απασχόλησης 

για το Β' εξάμηνο του 2007 με 7 γεωπόνους που θα 
εργαστούν υπερωριακά στον ποιοτικό έλεγχο νωπών 
και μεταποιημένων γεωργικών προϊόντων για 330 ώρες 
απογευματινές και 60 εξαιρέσιμες. Το διαθέσιμο ποσό 
για τον ποιοτικό έλεγχο των νωπών και μεταποιημένων 
γεωργικών προϊόντων ανέρχεται σε 2800 €. 

Έργο του συνεργείου θα είναι ο ποιοτικός και ποσο¬ 
τικός έλεγχος των εισαγομένων και εξαγομένων γεωρ¬ 
γικών προϊόντων του Ν. Πιερίας σε χώρες της ΕΈ. και 
σε τρίτες χώρες. 

Η εργασία θα πραγματοποιείται εκτός του κανονικού 
ωραρίου από 15:00 απογευματινής μέχρι 22:00 βραδινής 
όλες τις εργάσιμες ημέρες του μήνα, Κυριακές, εξαιρέ¬ 
σιμες και νυχτερινές ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 5 Σεπτεμβρίου 2007 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην υπ’ αριθμ. 27889/26.6.2007 περίληψη δημοσίευ¬ 
σης για την υπαγωγή επένδυσης της Εταιρείας «ΞΕ¬ 
ΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ» με δ.τ. 
«ΡΕΘΥΜΝΟ ΑΈ.» στις διατάξεις του ν. 3299/2004 που 
δημοσιεύθηκε στο ΦΕΚ 1147/9.7.2007 σελ. 17670 (4) δι¬ 
ορθώνεται η επωνυμία της απόφασης υπαγωγής στο 
ορθόν ως εξής: «ΡΕΘΥΜΝΟ ΑΈ. ΞΕΝΟΔΟΧΕΙΑΚΕΣ ΚΑΙ 
ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ». 

(Από το Υπ. Οικονομίας και Οικονομικών) 

-♦- 

(13) 

Στην υπ’ αριθμ. 27887/26.6.2007 περίληψη δημοσίευ¬ 
σης για την υπαγωγή επένδυσης της Εταιρείας «ΞΕ¬ 
ΝΟΔΟΧΕΙΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ» με δ.τ. 
«ΡΕΘΥΜΝΟ ΑΈ.» στις διατάξεις του ν. 3299/2004 που 
δημοσιεύθηκε στο ΦΕΚ 1147/9.7.2007 σελ. 17670 (5) δι¬ 
ορθώνεται η επωνυμία της απόφασης υπαγωγής στο 
ορθόν ως εξής: «ΡΕΘΥΜΝΟ ΑΈ. ΞΕΝΟΔΟΧΕΙΑΚΕΣ ΚΑΙ 
ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ». 

(Από το Υπ. Οικονομίας και Οικονομικών) 

-♦- 

(14) 

Στην απόφαση χορήγησης εκλογικού επιδόματος στο 
αστυνομικό, πυροσβεστικό, πολιτικό προσωπικό, στους 
Συνοριακούς Φύλακες και στους Ειδικούς φρουρούς του 
Υπουργείου Δημόσιας Τάξης που δημοσιεύθηκε στο 
ΦΕΚ 1710 Β' της 27.8.2007 στη σελίδα 24875, στήλη 2η, 
στίχο 23ο εκ των άνω, προστίθεται ο εκ πραδρομής 
παραλειφθείς αριθμός πρωτοκόλλου της απόφασης, ο 
εξής: «Αριθμ. 8002/25/126». 

(Από το Εθνικό Τυπογραφείο) 

